open-index/open-wikipedia-markdown huggingface dataset:
Nirvana

**Nirvana** (sanskrt. *nirvāṇa:* bežudnja, bestrašće, utrnuće, od *nir:* bez i *vān* ili *vā:* puhati).

# U brahmanizmu, jedan od naziva za stanje oslobođenja poniranjem u brahman; najviše transcendentno stanje svijesti, u kojem je biće oslobođeno patnje, smrti i ponovnoga rođenja te svih drugih okova ovoga života.
# U ranom budizmu, oslobođenje od vječnoga toka zbivanja *(saṃsāra),* »utrnuće« svijesti o sebi. – Kako je svijest *(ātman)* kao nosilac »žeđe za životom« *(tṛšṇā)* i djelatnosti *(karman)* izvor neznanja *(avidyā)* ili osnova patnje *(dukkha),* koja je bit egzistencije svih bića, to se u kontemplativnom zamiranju osobne svijesti postiže oslobođenje od patnje i praznine *(śūnyatā).* Istodobno, takvim poniranjem *(dhyāna)* čovjek se uključuje u skrivenu uzročnost *saṃsāre.* Postignuće nirvane ne znači ni sjedinjenje relativnoga bića s apsolutnim u smislu vedantinskoga panteizma koji nalazimo u *upanišadima,* a ni apsolutni nihilizam. U tom pogledu Buda propovijeda nauk o »srednjem putu«, pa u duhu indijske logike formulira nirvanu kao »ni biće, ni nebiće, ni biće-i-nebiće, ni ni-biće-ni-nebiće«. Nirvana je pobjeda nad tri glavna okova (mržnja, strast, glupost), a prema Budi najvažnije je oslobođenje od patnje. Različite budističke škole različito shvaćaju nirvanu, neki ju suprotstavljaju *saṃsāri,* drugi s njom poistovjećuju, ili izjednačuju s prazninom *(śūnyatā)*. U načelu većina škola razlikuje nirvanu za života i nirvanu nakon smrti.

U indijskim religijama budizmu, džainizmu i hinduizmu,  **nirvāna** (sanskrit: निर्वाण, pali: Nibbāna, kineski: 涅槃; pinyin: niè pán), što doslovno znači "nestajanje" i/ili "gašenje", jest vrhunac jogijeve potrage za oslobođenjem. Siddhartha Gaotama, poznatiji kao Buda, opisao je *dharmu* kao "...splav na kojoj se prelazi rijeka. Samo bi luđak ponio splav sa sobom nakon što stigne na obalu slobode." Osim toga, hinduizam i džainizam koriste tu riječ da opišu stanje *mokshe*, a riječ se navodi i u više hinduskih tantričkih tekstova, kao i u Bhagavad-giti.

## Reference 
## Također pogledajte 
* Joga
* Zen

Kategorija:Budizam
Dharma

[mini|200p|Budistički [simbol tačka darme]]
**Dharma:** (sanskrt.: ono što drži, obdržava, od *dhr:* držati, nositi)**.**

## Etimologija 
Riječ je nastala iz sanskritskog korjena dhr, koji znači "držati", "održavati". Prvobitno je značila ono što drži univerzum zajedno, podršku materijalnog ili moralnog postojanja. Označava i kosmičku zakonitost u kojoj je, prema učenju o karmi, moralni osnov iskonskiji od materijalnog. Odatle proizilaze značenja: vrlina, ispravnost, istinitost.

Dharma može značiti: učenje, religija, istina, doktrina, ispravnost, vrlina, suština, "atom", pojava, priroda, zakon, pravilo, svojstvo i entitet. Neka od ovih značenja koriste se i u čitavoj indijskoj religiji, dok su druga karakteristična samo za budizam. Također, na indijskim jezicima može označavati nečiju vjeroispovest.

## Dharma u hinduizmu 
U Vedama se upotrebljava u istom smislu kao rita, odnosno označava kosmički i moralni poredak. U indijskoj filozofiji, dharma je središnji koncept koji objašnjava "uzvišenu istinu" ili krajnju stvarnost svijeta. On može i označavati nečije etičke dužnosti ili vrlinu, odnosno, principe ponašanja koje bi ljudska bića trebalo da sljede kako bi živjeli u skladu sa prirodnim poretkom stvari. Njen osnovni smisao uključuje i kineski tao.

## Dharma u budizmu 
U budističkim tekstovima se sreću različita značenja termina dharma/dhamma, od kojih su neka: zakon, učenje, pravilo, ispravnost, uzročnost, pojava, čestica (konstitutivni činilac pojavnog svijeta, nalik atomu). Preciznija određenje svih tih značenja posebno je razradio Buddhaghosa (5. vijek), izdvajajući četiri glavna značenja dhamme:

* učenje,
* vrlina,
* kosmički zakon i
* pojava "lišena istinskog bitka".

Najviše se ističe prvo značenje, pri čemu se podrazumijeva Budina dharma/dhamma, oslobađajući zakon koji je otkrio i objavio Buda. Dharma/dhamma u ontološkom smislu prethodi čak i Gaotama Budi, koji predstavlja njenu manifestaciju. Bude dolaze i odlaze, ali se dharma/dhamma, u svom izvornom obliku, proteže u beskraj. U tom kontekstu ona je u izvjesnom smislu analogna grčkom pojmu logos. Budući da izlažu istinu dharme/dhamme, Budine besjede se skupno označavaju kao dharma/dhamma. Život koji se živi u skladu sa istinom koju je izložio Buda je život prožet dharmom/dhammom.

Značenja uzročnost i uzročnik važna su posebno za budističku teoriju o pojavnoj prirodi svijeta. U izvjesnom smislu dharma/dhamma znači pojavu i odgovara grčkom terminu fenomen. Budući da su predmeti čula sintetske tvorevine, a elementi koji ih tvore podložni neprekidnoj meni, i ti se nazivaju elementi dharme/dhamme.

## Reference 
Kategorija:Budizam
Autosom

**Autosom** ili autozomni hromosom (tjelesni hromosom) je vrsta hromosoma u humanom kariotipu čovjeka koji nosi gene za određivanje tjelesnih osobina. Razlikuje se od polnih hromosoma kojima se determiniše pol kako čovjeka tako i drugih bioloških vrsta.

## Reference 
## Vanjski linkovi 
Kategorija:Hromosomi
Kategorija:Citogenetika
Mudrost

[mini|220px|*Simbol mudrosti*, [Utrecht]]
**Mudrost** je pojam koji označava duboko znanje, uvid, dobro rasuđivanje. Ljudi koji teže mudrosti nazivaju se filozofima (gr: *filia* - ljubav, *sofia * - mudrost).
Onaj ko se okreće mudrosti, nalazi vremena za duhovno usavršavanje, ne dopuštajući da ga "progutaju" zahtjevi praktičnog života.
Tradicionalna predstava mudraca, po pravilu, podrazumijeva stare ljude.

## Historija 
Mudrost je bila centralni pojam u filozofiji, religiji i književnosti različitih drevnih civilizacija. Najranija literatura o mudrosti dolazi iz sumerskih i egipatskih tekstova. U sumerskoj tradiciji, mudrost (*me*) smatrana je božanskim principom koji su darovali bogovi, i bilježena je u poslovicama i mitovima. Egipatski tekstovi o mudrosti, poput *Maxims of Ptahhotep* (oko 2400. godine p.n.e.), naglašavali su moralno ponašanje i društvenu harmoniju. U grčkoj filozofiji mudrost je postala ključno pitanje. Sokrat je mudrost poistovjećivao s poznavanjem vlastite neznalosti, dok je Platon tvrdio da je mudrost najviši oblik znanja. Aristotel je pravio razliku između praktične mudrosti (*phronesis*) i teorijske mudrosti (*sophia*), definišući mudrost kao sposobnost razboritog odlučivanja o dobrom životu.

U rimskoj filozofiji, mudrost (*sapientia*) smatrana je vrlinom stoičkog mudraca. Ciceron i Seneka vidjeli su mudrost kao samodisciplinu i racionalan život, neophodan za postizanje unutrašnjeg mira (*ataraxia*).

Mudrost se razvijala i kao duhovni koncept u različitim tradicijama:

* Biblijska literatura o mudrosti: Knjige poput *Mudre izreke*, *Propovjednik* i *Job* prikazuju mudrost kao božansku i praktičnu, često u kontrastu s ljudskim znanjem i božanskom svemoći.
* Budizam: Mudrost (prajñā) jedna je od tri discipline koje vode do prosvjetljenja, razvijana kroz meditaciju i etički život.
* Islamska filozofija: Arapski izraz *hikmah* (حكمة) označava mudrost kao božanski uvid i racionalnu filozofiju, snažno pod uticajem Aristotela, Avicene i Al-Farabija.

## Također pogledajte 
* Filozofija

## Reference 
== 30x30pikselNedovršeni članak ***Mudrost*** koji govori o **filozofiji** treba dopuniti. [//bs.wikipedia.org/w/index.php?title=Mudrost&action=edit Dopunite ga] prema pravilima Wikipedije. Kategorija:U začetku, Filozofija ==

Kategorija:Filozofska terminologija
Tao Te Ching

mini|120px|Tao Te Ching
***Tao Te Ching*** ili ***Dao De Jing***, čije autorstvo se pripisuje Lao Tse-u, je kineski klasični tekst. Naziv mu potiče od uvodnih riječi njegova dva dijela: 道 *dào* "put," Poglavlje 1, i 德 *dé* "vrlina," Poglavlje, i 經 *jīng* "klasični." Prema tradiciji, pisao ga je oko 6. vijeka p. n. e. mudrac Lao Tse (ili Lao Tzu, "Stari majstor"), zapisničar na *Zhou Dynasty* sudu, po čijem je imenu tekst poznat u Kini. Stvarno autorstvo i vrijeme stvaranja ili sastavljanja je još uvijek predmet diskusije.

## Reference 
Kategorija:Kineska filozofija
Kategorija:Taoizam
Diseases Database

**Diseases Database** je internet sajt koji besplatno pruža informacije o humanim bolestima, lijekovima, znacima i simptomima raznih oboljenja. Baza podataka je u vlasništvu Medical Object Oriented Software Enterprises Ltd, male kompanije sa sjedištem u Londonu.

Baza podataka je integrisana u tzv. Ujedinjeni sistem medicinske terminologije (), inteligentni automatizovani sistem koji proučava biomedicinske pojmove i njihove međusobne veze, kako bi se korisnicima olakšalo traženje potrebnih informacija.

## Reference 
## Vanjski linkovi 
* Početna stranica sajta

Kategorija:Internet stranice
Kategorija:Medicina
MedlinePlus

desno|mini|Logo
**MedlinePlus** je internet sajt koji besplatno pruža informacije iz oblasti medicine na engleskom i španskom jeziku. Na sajtu su objedinjene informacije iz američke Nacionalne medicinske biblioteke (), Nacionalnog instituta za zdravlje (), ostalih američkih vladinih agencija i drugih zdravstvenih organizacija.

Sajt sadrži:

* članke podjeljene po kategorijama,
* medicinsku enciklopediju,
* medicinski rječnik,
* informacije o lijekovima,
* informacije o dodacima ishrani,
* novosti iz oblasti medicine,
* video snimke hirurških procedura,
* interaktivne vodiče,
* informacije o ljekarima, stomatolozima, bolnicama, klinikama i drugim zdravstvenim ustanovama itd.

## Reference 
## Vanjski linkovi 
* MedlinePlus na engleskom jeziku
* MedlinePlusna španskom jeziku 
* Članci o MedlinePlus

Kategorija:Internet stranice
Kategorija:Medicina
EMedicine

**eMedicine** je baza podataka sa informacijama iz oblasti medicine. Osnovali su je 1996. godine dvojica ljekara, Scott Plantz i  Jonathan Adler. U januaru 2006. je prodata američkoj kompaniji WebMD.

U tematskim cjelinama je opisano oko 6.800 različitih oboljenja i moguće je vršiti pretragu na osnovu ključnih riječi. Svaki članak je povezan sa jednom od 62 knjige iz kliničkih supspecijalnosti. Svaki tekst je potpisan od grupe autora, specijalista iz oblasti kojoj konkretan članak pripada. Članci se periodično dopunjavaju i kod svakog je naveden datum posljednje izmjene. U stvaranju članaka učestvuje preko 10.000 ljudi iz nekoliko zemalja.

Danas je sadržaj sajta besplatno dostupan u vidu elektronske knjige i može se skinuti na palm uređaje.

## Reference 
## Vanjski linkovi 
* https://doi.org/10.1177%2F014556130007900411
* Početna stranica sajta

Kategorija:Medicina
Medical Subject Headings

**Medical Subject Headings** − poznatije po skraćenici **MeSH** − je tzv. kontrolirani rječnik za indeksiranje knjiga i članaka iz medicine, biologije  i drugih prirodnih nauka, a može da se koristi i kao riznica koje olakšava pretraživanje informacija. Radi pod pokroviteljstvom američke Nacionalne medicinske biblioteke (), a koristi ga uglavnom MEDLINE, vodeća svjetska bibliografska baza iz oblasti biomedicinskih nauka, koja je besplatno dostupna na internetu i može se pretraživati preko sajta PubMed.

Do 2007. godine su izlazila i godišnja štampana izdanja, a danas je MeSH dostupan samo preko interneta. Iako je izvorno na engleskom, MeSH je dostupan i na drugim jezicima (njemačkom, italijanskom itd.) i sadrži dokumente na različitim jezicima.

## Također pogledajte
*Baza podataka

## Reference
## Vanjski linkovi 
* Početna stranica sajta
* http://www.nlm.nih.gov/mesh/ Medical Subject Heading Home] provided by National Library of Medicine, National Institutes of Health (U.S.)
* http://www.ncbi.nlm.nih.gov/entrez/query.fcgi?db=mesh MeSH database tutorials]
* Automatic Term Mapping
* Browsing MeSH:
** http://www.ncbi.nlm.nih.gov/entrez/query.fcgi?db=mesh Entrez]
** http://www.nlm.nih.gov/mesh/MBrowser.html MeSH Browser]
** http://www.curehunter.com/public/dictionary.do Visual MeSH Browser] mapping drug-disease relationships in research
** http://www.reference.md/ Reference.MD]
* http://www.nlm.nih.gov/mesh/2009/introduction/topsubscope.html List of qualifiers – 2009]

Kategorija:Biološka terminologija
Kategorija:Medicinska terminologija
Kategorija:MeSH
Kategorija:Bioinformatika
Kategorija:Medicinsko istraživanje
Kategorija:Medicinska klasifikacija
Kategorija:Bibliotekarska klasifikacija
Brazilska samba

[mini|desno|Samba plesači na karnevalu sambe na [Madeira|Madeiri]]
**Samba** je tipični brazilski ples koji ima izvore u starim muzičkim folklornim motivima. Brazil su u 16. vijeku kolonizirali Portugalci koji su doveli robove iz Afrike. Slično kao i na Kubi, pomiješali su se muzički motivi Portugalaca, crnaca i prvobitnih Indijanaca. Razvoj brazilske muzike i plesa bili su pod uticajem obreda u slavu bogova, a afrički izvori su bili prigodne prirode. Na svečanostima se plesalo i po više dana. Jedan od prvih poznatih brazilskih plesova u tim prilikama bio je *batuque*, prvo zajedničko ime za plesove s tipičnim bočnim kretanjem. Batuque je bio prethodnik sambe. Ime samba je izvedenica iz afričke riječi «*semba*», što znači bočno kretanje. U Brazilu, razlikuje se više oblika sambe; prva je *samba de moro* koja se pleše po ulicama za vrijeme karnevala. Druga, *samba carioca* koja je iz Rio de Janeira i predstavlja najpoznati oblik sambe. Postoji i *baiao* kao oblik sambe. Ime potiče iz brazilskog grada Bahia, koji je središte brazilske crnačke kulture. *Baiao* je više sentimentalan ples, lakši, sporiji oblik sambe u tužnom stilu. Samba se prvi puta pojavila u Evropi 1924. godine, ali je pravi prodor doživjela tek 1948. u svom pojednostavljenom obliku. Samba je izborila svoje mjesto na plesnom parketu svojom lakoćom i bezbrižnošću. Plesači se jednom vrstom valovitog kretanja u tijelu kreću po dvorani, a ono proizlazi iz kretanja zdjelicom. Samba je veseo ples pun ritma koji se posebno izražava u stilu koji je nešto različitiji od drugih latinoameričkih plesova.

Kategorija:Plesovi
So You Won't Talk

* ''So You Won't Talk* (1935 film), britanski komični film
* *So You Won't Talk'' (1940 film), američki krimo-komični film
Beata Kaczmarska

**Beata Kaczmarska** (5. juli 1970. godine, Varšava, Mazovjecko vojvodstvo) je bivša takmičarka u brzom hodanju iz Poljske, koja je predstavljala svoju državu na Ljetnim Olimpijskim igrama 1992. godine u Barceloni, Španija. Postavila je svoj lični rekord (44:07) u trci na 10 km za žene 1992. godine.

## Dostignuća 
## Reference 
* sports-reference 

Kategorija:Rođeni 1970.
Kategorija:Živi ljudi
Kategorija:Poljski takmičari u brzom hodanju
Kategorija:Atletičari na Ljetnim Olimpijskim igrama 1992.
Kategorija:Biografije, Varšava
Spisak epizoda Monka

Serija ima ukupno 125 epizoda. Prva sezona ima 13, a ostale po 16 epizoda.

## Sezona 1 
## Sezona 2
## Sezona 3
## Sezona 4 
## Sezona 5
## Sezona 6
## Sezona 7
## Sezona 8 
Kategorija:Američke TV-serije
Vientiane

**Vientiane** (en. izgovor /vjɛnˈtjɑːn/, na Lao jeziku: ວຽງຈັນ, Wiang-jun, Thai: เวียงจันทน์ Wiang-chan IPA: [wíaŋ tɕàn]; doslovno "Grad sandalovine") je glavni i najveći grad države Laos, smješten u dolini  rijeke Mekong. Procjenjuje se da grad ima 200.000 stanovnika (podaci iz 2005.) dok je broj stanovnika u cijelom Vientiane metropolitanskom području (koje obuhvata cijelu Prefekturu Vientiane, i dijelove Provincije Vientiane) vjerovatno preko 730.000. Vientiane je lociran na 17°58' sjeverno, 102°36' istočno (17.9667, 102.6). U ovom gradu su se održale 25. Igre jugoistočne Azije, u decembru 2009., obilježavajući 50 godina ovih igara.

Sri Sattanak, ili Sisattanak (Lao: ສີສັດຕະນາກ; Pali: श्रि शत्तनक् शिसत्तनक्), je prijašnje ime za Vientiane. Često se miješa sa Sri Sattanakanahut, što je Pali ime za Lan Xang, Kraljevstva milion slonova. Danas, Sisattanak je ime pet distrikta grada Vientiane.

## Geografija 
Vientiane se nalazi na obali reke Mekong koja predstavlja u tom dijelu granicu između Tajlanda i Laosa.

### Klima 
Vientiane ima klimu tropske savane sa izrazitom vlažnom i sušnom sezonom. Suha sezona Vientiana se proteže od novembra do marta. April označava početak vlažne sezone koja u Vientianu traje oko sedam meseci. Vientiane ima tendenciju da bude vruć i vlažan tokom cijele godine, iako su temperature u gradu donekle hladnije tokom sušne sezone.

## Turizam 
Vientiane privlači brojne turiste. Grad sadrži mnogo hramova i budističkih spomenika. Popularna atrakcija za strane posjetitelje je *Pha That Luang*, važan nacionalni kulturni spomenik Laosa. Prvobitno ju je 1566. sagradio kralj Setthathirath, a obnovljena je 1953. Zlatna stupa visoka je 45 metara. Još jedno mjesto koje je također popularno među turistima je *Wat Si Muang*. Hram je izgrađen na ruševinama hinduističkog svetišta, čiji se ostaci mogu vidjeti iza ordinacijske dvorane. Sagrađen je 1563. godine.

Spomenik *Patuxai* sagrađen između 1957. i 1968. te prestavlja jednu od najistaknutijih znamenitosti u gradu.Pposvećena je onima, koji su se borili za neovisnost Laosa od Francuske. U gradu se nalazi *Buddha park* izgrađen 1958. godine i sadrži kolekciju budističkih i hinduističkih skulptura razbacanih po vrtovima i drveću. Park se nalazi 28 kilometara južno od Vientianea na rubu rijeke Mekong.

## Obrazovanje 
Državni Univerzitet Laosa, jedan od tri univerziteta u državi, nalazi se u Vientianeu.

## Poznate ličnosti 
* Phathana Inthavong, plivač
* Ariya Phounsavath, biciklista
* Laenly Phoutthavong, atletičar
* Outhine Bounyavong, pisac
* Cao Văn Viên, general
* Katay Don Sasorith, političar
* Vilouna Phetmany, glumica

## Međunarodni odnosi 
*  Bangkok
*  Chittagong
*  Phnom Penh
*  Hồ Chí Minh
*  Cirebon
*  Kyoto

## Reference 
## Vanjski linkovi 
* Vientiane na lonelyplanet.com

Kategorija:Glavni gradovi azijskih država
Kategorija:Laos
Depresanti

**Depresanti** su grupa droga koja izaziva stanje duboke relaksacije, apatije, letargije i depresije inhibirajući odgovore na akcije centralnog nervnog sistema. Najpoznatiji su barbiturati i trankvilajzeri. Češći ulični naziv je „dauneri“ ().

**Dauner** () je termin u slengu koji se odnosi na legalne i ilegalne droge koje dovode do „spuštanja” ili „downa”, odnosno izazivaju stanje duboke relaksacije. Usprkos poželjnim efektima većina ovih supstanci dovodi do ovisnosti, a najčešće se zloupotrebljavaju barbiturati, trankvilajzeri i drugi depresori centralnog nervnog sistema. U slengu „dauner” može biti i osoba u stanju „dauna” (neprirodno ili prirodno opuštena) ili osoba koja donosi smirenje.

## Vanjski linkovi 
* Kidshealth о depresantima 
* Benzodijazapeni 

Kategorija:Droge
Benzodiazepini

**Benzodiazepini** su grupa psihoaktivnih lijekova koji služe kao depresanti CNS-a. Pripadaju grupi anksiolitika. Često se koriste kako bi pomogli pacijentima da prevladaju bol i anksioznost i omogućava im lakši san. Parenteralni oblici se koriste u terapiji statusa epileptikusa. Najpoznatiji predstavnici su diazepam (apaurin, bensedin), lorazepam, bromazepam (leksaurin, leksilijum), i alprazolam (ksanaks, ksalol). Korisnici droga zloupotrebljavaju ove supstance u nemedicinske svrhe kako bi proizveli stanje slično alkoholnoj intoksikaciji.

## Reference 
## Vanjski linkovi 
*Benzodiazepini

Kategorija:Lijekovi
Kategorija:Psihoaktivne droge
Kategorija:Hipnotici
Dijetalna ishrana

Ljudi lahko obole od raznih bolesti koje su posljedica nepravilne ishrane. Često nas pogađaju bolesti "dobrog života", npr. gojaznost i bolesti koje je prate kao što su visok krvni pritisak, bolesti srca i krvnih sudova, šećerna bolest, bolest stomaka, jetre i žuča itd.

Nastale bolesti se liječe lijekovima i dijetalnom ishranom.Dijetalna ishrana se planira uz konsultacije sa ljekarom, mora biti prilagođena pojedinim vrstama i stepenu oboljenja, ali i navikama i željama bolesnika.

Većina zdravstvenih ustanova pravilno postupa što bolesnicima daje pismena upustva za dijetalnu ishranu.Kod dijetalne ishrane mora se voditi računa i o finansijskim mogućnostima bolesnika, o njegovom ukusu i mogućnostima nabavke pojedinih vrsta voća, povrća.

**U dijetalnoj ishrani treba izbjegavati:**
* -pržena i pečena jela,
* -veće količine soli i začina,
* -hrana treba biti lahka za želudac, ukusna i dobro kuhana.

**Najčešće dijete koje se primjenjuju u kućnoj njezi bolesnika:**
* dijete kod akutnih oboljenja želuca i crijeva,
* dijete kod hroničnih oboljenja želuca i crijeva,
* dijete kod bolesti jetre i žuča,
* dijete kod bolesti bubrega i mokraćnog mjehura,
* dijete kod šećerne bolesti,
* dijete kod bolesti srca i krvotoka,
* dijete kod raznih bolesti sa povišenom temperaturom,
* dijete prije i poslije operacije,
* dijete u slučajevima gojaznosti.

Prilikom primjene dijete u ishrani treba uvijek voditi računa o tome da se organizam se ne smije suviše dugo lišavati pojedinih hranjivih supstanci.Zato svako ko se duže vremena podvrgava dijeti treba često da ide kod ljekara na kontrolu.

## Reference 
## Vanjski linkovi 
Kategorija:Sport
Escherichia coli

**Esherichia coli**, uobičajeno ešerihija, jeste gram-negativna bakterija, štapićastog oblika, koja naseljava crijeva čovjeka i životinja. Predstavlja dio crijevne flore i neophodna je za proces varenja i sinteze nekih supstanci (npr. vitamin K2). E. coli je i indikator zagađenosti voda fekalijama, jer se velike količine (trilioni) izbacuju dnevno fecesom samo jednog čovjeka. Jedan je od najčešćih uzročnika bakterijskih infekcija čovjeka. Može izazvati infekcije gastrointestinalnog, urogenitalnog trakta, sepsu, meningitis (kod novorođenčeta), upalu pluća itd. Većina sojeva E. coli su bezazlene za ljude, mada neki serotipovi kao što je O157:H7, mogu uzrokovati trovanje hranom kod ljudi.E. coli je otkrio njemački pedijatar i bakteriolog Theodor Escherich (1885), a trenutno je klasificiran u porodicu Enterobacteriaceae.

## Biologija
*E. coli* je  fakultativno anaerobna, nesporulirajuća, štapićasta bakterija. Veličina joj je oko 2&nbsp;µm, a rast se odvija na temperaturi od 37&nbsp;°C do 49&nbsp;°C. Staništa E. coli su u crijevima  sisara. No, ova bakterija je pronađena i u iznutricama: stoke, jelena, živine i svinja.

## Infekcije i simptomi
Najveći prenosnici *E. coli* bakterije, naročito *E. coli* O157:H7, jesu ovce i krave iz tovilišta, tako da se hrana od ovih životinja, u vidu mesa, mlijeka i mliječnih proizvoda, nedovoljnom termičkom obradom inficira.. Prema istraživanjima, 2011. godine u SAD-u je zabilježeno 20 smrtnih slučajeva, uzrokovano infekcijom E. Coli. Period inkubacije traje od 3-4 dana. Simptomi su: infekcija urogenitalnog trakta, sepsa, meningitis (kod novorođenčeta), dijareja i groznica.

## Primjena 
### Pročišćavanje vode 
Na području otpadnih voda se E. coli vrlo rano pokazala kao odličan "indikator" nivoa onečišćenja vode, tj. količine fekalne tvari čovjeka koja se u njoj nalazi, mjereno prema coliformnom indeksu. E. coli se u toj tehnologiji koristi zato što u ljudskom fecesu ima puno više coliforma od patogena, a E. coli obično nema štetnog uticaja, pa laboranti koji s njom rade nisu ni u kakvoj izravnoj opasnosti.

### Biotehnologija 
E. coli se koristi u biotehnologiji. Proučavanje genetike E. coli tokom 1970-ih godina, razvilo je rekombinantnu DNK tehnologiju, a većina DNK tehnologije upravo zavisi od ove bakterije. E. coli se najviše primjenjuje u proizvodnji: etanola, DNK, proteina, aminokiselina, itd.

## Reference 
## Vanjski linkovi 
*http://www.about-ecoli.com/

Kategorija:Gram negativne bakterije
Kategorija:Tropske bolesti
Kategorija:Modelni organizmi
Oskar I, kralj Švedske

**Oskar I** (švedski: *Oscar*; 4. juli 1799 - 8. juli 1859) je bio drugi švedski i norveški kralj iz dinastije Bernadotte.

## Mladost 
Rođen je u Parizu i kršten kao Joseph François Oscar Bernadotte. Roditelji su mu bili Jean-Baptiste Bernadotte i njegova supruga, Désirée Clary. U augustu 1810. švedski parlament je izabrao Oskarovog oca za prijestolonasljednika, budući da tadašnji kralj, Karlo XIII, nije imao nasljednika.

Od Karla XIII je dobio titulu vojvode od Södermanlanda, koju je koristio kao drugi u nizu nasljednika švedske krune. Vrlo brzo je naučio švedski jezik. Godine 1818. Karlo XIII je umro, što je Oskarovog oca učinilo švedskim kraljem Karlom XIV Ivanom i norveškim kraljem Karlom III Ivanom. Novi prestolonasljednik Oskar je dva puta služio kao potkralj Norveške u ime svoga oca.

## Brak 
Dana 22. maja 1823. oženio je princezu Jozefinu od Leuchtenberga, unuku francuske carice (Napoleonove supruge) Jozefine. S njom je imao četiri sina i jednu kćerku: budućeg kralja Karla XV, princa Gustava, budućeg kralja Oskara II, princezu Eugeniju i princa Augusta. Imao je i troje vanbračne djece s dvije ljubavnice.

## Vladavina 
Oskarov liberalizam ga je dovodio u sukobe s ocem. Međutim, očevom smrću 8. marta 1844. liberalni princ je postao oprezni i umjereni kralj koji nije odobrovao radikalne reforme. Odobrio je slobodu štampe i donio prvi od zakona jednakosti spolova u Švedskoj odlučivši da će sinovi i kćerke imati jednaka prava nasljeđivanja imovine ukoliko nema testamenta. Također je radio na unaprijeđenju jednakosti svojih kraljevina, Norveške i Švedske.

Godine 1848. podržavao je Kraljevinu Dansku u ratu s Kraljevinom Pruskom u ratu za vojvodstva Schleswig i Holstein. Ostao je u neutralan u Krimskom ratu zbog straha da bi Rusija mogla oteti dio švedske obale.

Kategorija:Kraljevi Švedske
Kategorija:Kraljevi Norveške
Kategorija:Bernadotti
Emil Sućeska

**Emil Sućeska** (28. april 1984) je televizijski i filmski glumac.

## Filmografija 
### Televizijske uloge 
* "Hitna 94" kao Dr. Isak Geitz (2008.)
* "Hotel Babylon" kao Ed/Johnny (2006.-2008.)
* "Zabranjena ljubav" kao Marko Kolarov (2008.)
* "Zauvijek susjedi" kao Anđelko (2007.)
* "Bitange i princeze" kao Vinko (2006.)

### Filmske uloge 
* "Balkanski sindrom" kao Alen *(u mladim danima)* (2007.)
* "Zona Zamfirova" kao Jovan (2002.)

## Reference 
## Vanjski linkovi 
*

Kategorija:Rođeni 1984.
Kategorija:Biografije, Han-Pijesak
Kategorija:Bosanskohercegovački glumci
Nevermind

**Nevermind** je drugi studijski album američke rok-grupe Nirvana. Objavljen je 24. septembra 1991. pod izdavačkom kućom DGC Records. Na albumu se nalaze neki od najpoznatijih singlova grupe: "Smells Like Teen Spirit", "Come as You Are", "In Bloom" i "Lithium". Pjesma "Smells Like Teen Spirit" jest ne samo najpoznatiji singl grupe nego i jedna od najpoznatijih rok-pjesama ikad. Ovaj album podigao je *grunge* na svjetski nivo, pa je pomogao popularizaciji ne samo Nirvane nego i drugih bendova iz Seattlea, kao što su Pearl Jam, Alice in Chains i Soundgarden. Prodano je oko 26 miliona kopija ovog albuma. Tokom snimanja albuma u bendu su bili sljedeći članovi: pjevač i gitarist Kurt Cobain, basist Krist Novoselić i bubnjar Dave Grohl. Sve pjesme napisao je Cobain.

## Spisak pjesama 
**Napomene**

* Nakon orginalnog izdanja, CD-verzije su imale "Endless, Nameless" kao skrivenu pjesmu nakon 10 minuta tišine poslije "Something in the Way". Pjesma se ne nalazi na vinilnim izdanjima.

## Reference 
Kategorija:Albumi Nirvane
Kategorija:Albumi iz 1991.
Izohorni proces

**Izohorni proces**, poznat i kao **proces konstantne zapremine**, **izovolumski proces**, ili **izometrijski proces**, je termodinamički proces tokom kojeg zapremina zatvorenog sistema, podvrgnutog tom procesu, ostaje konstantna. Laički rečeno, izohorni proces objašnjava se kroz primjer zagrijavanja ili hlađenja sadržaja zatvorenog, nedoformibilnog spremnika: Termodinamički proces je dodavanje ili oduzimanje toplote; izolacija sadržaja spremnika uspostavlja zatvoreni sistem; nemogućnost spremnika da se deformiše osigurava uslov da zapremina bude konstantna.

## Etimologija 
Imenica **izohora** i pridjev **izohorni** dolaze od grčkih riječi *ἴσος* (*isos*), što znači "jednak", i *χώρος* (*horos*), sto znači "prostor".

## Formalizam 
Izohorni termodinamički proces je karakterističan po konstantnoj zapremini, tj.  \Delta V = 0 .
Proces ne proizvodi rad pritisak-zapramina, pošto je takacv rad definisan sa

: \Delta W = P \Delta V ,

gdje je *P* pritisak. Konvencija o znaku je takva da pozitivan rad čini sistem nad okolinom.

Za povrtani proces, prvi zakon termodinamike daje promjenu u unutrašnjoj energiji sistema:

dU = dQ - dW

Zamjenom rada za promjenom u zapremini daje

dU = dQ - PdV

Pošto je proces izohoran, dV = 0, prethodna jednačina sada glasi

dU = dQ

Korištenjem definicije specifični toplotni kapacitet€specifičnog toplotnog kapaciteta pri konstantnoj zapremini,

C_v = dU/dT,

dQ = n C_v dT

Integrisanjem obe strane dobijamo

Q = n\int_a^b \! C \, dT.

gdje je C specifični toplotni kapacitet pri konstantnoj zapremini, a je početna temperatura, a b je konačna temperatura. Zaključujemo sa:

Q = n C_v \Delta T\ 
[mini|desno|250px|Izohorni proces u [Dijagram pritisak zapremina|P-V dijagramu. Na ovom dijagramu, pritisak se povećava, ali zapremina ostaje konstantna.]]

Na P-V dijagramu, izohorni proces pojavljuje se kao prava vertikalna linija. Njegov termodinamički konjugat, izobarni proces pojavio bi se kao prava horizontalna linija.

### Idealni plin 
Ako se idealni plin koristi u izohornom procesu, pri čemu količina plina ostaje konstantna, tada porast energije je proporcionalan porastu temperature i pritiska. Uzmimo za primjer zagrijavanje plina u krutom spremniku: pritisak i temperatura plina će se povećati, ali zapremina će ostati ista.

## Idealni Ottov ciklus 
Idealni Ottoov ciklus je primjer izihornog procesa kada se pretpostavi da je sagorijavanje smjese benzin-zrak u automobilu sa motorom sa unutrašnjim sagorijavanjem trenutno. Postoji porast u temperaturi i pritisku plina unutar cilindra, dok zapremina ostaje konstantna (cilindar je krut i ne može se deformisati).

## Također pogledajte 
* Adijabatski proces
* Kružni proces
* Izotermni proces
* Politropski proces

## Reference 
## Vanjski linkovi 
*https://web.archive.org/web/20091212064625/http://lorien.ncl.ac.uk/ming/Webnotes/Therm1/revers/isocho.htm

Kategorija:Termodinamički procesi
Swashbuckle

**Swashbuckle** je američki thrash metal  bend, poznat po piratskom imidžu. 

## O grupi
Grupu su 2005 osnovali basist i pjevač Patrick Henry te gitarist Justin Greczyn. Ubrzo im se pridružio bubnjar Mike Soganic, te su prvi studijski album *Crewed by the Damned* objavili 2006 godine. Nakon toga objavljuju još albume *Back to the Noose* 2009, te najnoviji *Crime Always Pays* 2010 godine. Ranije te godine, Soganica je zamijenio Paul Christiansen. Na turnejama su nastupali zajedno sa grupama Korpkilaani, Death Angel, Hypocrisy, Soilwork i drugima.

## Članovi grupe
* Admiral Nobeard (Patrick Henry) - vokal, bas-gitara
* Commodore Redrum (Justin Greczyn) - gitara, prateći vokal, klavijature
* Bootsmann Collins (Paul Christiansen) - bubnjevi, udaraljke

;Bivši članovi
* Captain Crashride (Mike Soganic) - bubnjevi, udaraljke
* Rowin' Joe Po - gitara
* Cabinboy Arsewhipe - klavijature

## Diskografija
;Studijski albumi
**Crewed by the Damned* (2006)
**Back to the Noose* (2009)
**Crime Always Pays* (2010)

## Vanjski linkovi
* Službena MySpace stranica

Kategorija:Američke thrash metal grupe
Kategorija:Muzičke grupe osnovane 2005.
Melodični death metal

**Melodic death metal** (ili kraće **melodeath**) je podžanr death metala, koji se razvio na göteburškoj metal sceni. Ispočetka je kombinirao harmoniju i melodičnost heavy metala sa grubim thrash i death metal zvukom, dok se kasnije razvio pod utjecajem mnogih drugih žanrova, a velika promjena bila je i uvođenje klavijatura. Kasnije su se iz njega razvili žanrovi melodic metalcore i deathcore.

Jednim od pionira melodic death metala smatraju se švedski bendovi Dark Tranquillity, In Flames i At the Gates, dok su danas uz njih poznatiji bendovi Arch Enemy, Amon Amarth, Children of Bodom, Hypocrisy, Soilwork, The Black Dahlia Murder, Devildriver, Nightrage i drugi.


Kategorija:Metal muzika
Gađenje

mini|Žena s izrazom gađenja.
**Gađenje** je neugodan osjećaj kada se osobama javlja osjećaj da bi u njihov organizam mogla biti unijeta neka štetna supstanca, poput nečeg smrdljivog, ružnog, bolesnog ili odvratnog i senzacija gađenja neodvojiva je od senzacije mučnine.

## Gađenje i prezir 
Gađenje služi da se u organizam ne unese nešto pokvareno, nešto štetno, dok prezir služi kao zapreka i onemogućavanje unošenja "pokvarene" u intimni socijalni svijet ili da se pomoću prezira izluči. Zbog toga se često prezir svodi na gađenje kao osnovni osjećaj ili nešto što se smatra uvredljivim, neukusnim ili neprijatnim. U *Izrazu emocija u čovjeku i životinjama*, Charles Darwin je napisao da je odvratnost senzacija koja se odnosi na nešto odvratno. Odvratnost se doživljava ponajprije u odnosu na osjećaj okusa (bilo opažanog ili zamišljenog), a zatim i prema onome što izaziva sličan osjećaj prema mirisu, [dodiru ili viđenju. Muzički osjetljivi ljudi mogu čak biti zgroženi zbog kakofonije neharmoničnih zvukova. Istraživanja kontinuirano dokazuju vezu između gađenja i anksioznih poremećaja, kao što su arahnofobija, fobija od  injekcija krvavih ozljeds i straha u vezi opsesivno-kompulzivnim poremećajem (poznat i kao OCD).

## Također pogledajte 
* Strah
* Mučnina
* Fobija
* Povraćanje

## Reference
## Vanjski linkovi 
* https://web.archive.org/web/20130123110547/http://www.ffzg.unizg.hr/psiho/stup/skripte/druga/cetvrtis/licnost1.docx
* http://psihologija.ffzg.unizg.hr/uploads/5D/ba/5DbaBDnB8VQ-WrG5_0-rqg/EMOCIJE-04-funkcija-2010.ppt

Kategorija:Osjećaji
Izotermni proces

**Izotermni proces** je promjena sistema, pri kojoj temperatura ostaje konstantna: Δ*T* = 0. Ovo se obično dešava kada je sistem u kontaktu sa vanjskim toplotnim rezervoarom, te se promjena dešava dovoljno sporo da se sistem neprekidno prilagođava temperaturi rezervoara iako dolazi do zamjene toplote. U suprotnosti, imamo *adijabatski proces*, u kojem sistem ne razmjenjuje toplotu sa svojom okolinom (*Q*&nbsp;=&nbsp;0).  Drugim riječima, kod izotermnog procesa, vrijednost Δ*T* = 0, ali je Q ≠ 0, dok je kod adijabatskog procesa, Δ*T* ≠ 0, ali je Q = 0.

## Detalji za idealni plin 
[300px|mini|desno|Carnotov ciklus za toplotni motor na dijagramu [temperatura-entropija. Horizontalne linije su izoterme.]]
[mini|desno|Nekoliko [izoterma|izotermi idealnog plina na p-V dijagramu.]]

Za poseban slučaj plina na koji se može primijeniti Boyleov zakon, proizvod *pV* je konstantan ako se plin drži u izotermnim uslovima. Vrijednost konstante je *nRT*, gdje je n broj molova u plinu, a *R* je konstanta idealnog plina. Drugim riječima, primjenljuje se zakon idealnog plina *pV* = *nRT*. To znači da

:  p = {n R T \over V} = {konstanta \over V} 

vrijedi. Familija krivih dobijenih iz ove jednačine prikazana je na grafikonu desno. Svaka kriva se naziva izoterma. Ovakvi grafikoni nazivaju se indikatorski dijagrami, a prvi put ih je koristio James Watt i ostali kako bi pratili efikasnost motora. Temperature, koja odgovara svakoj krivoj, povećava se od donje lijevo ka gornjoj desnoj.

## Proračun rada 
mini|lijevo|Žuta prvošina predstavlja "rad" za ovu izotermalnu promjenu.

U termodinamici, izvršeni rad pri promjeni stanja plina od stanja A do stanja B iznosi 

:W_{A\to B} = - \int_{V_A}^{V_B}pdV

Za izotermni, povratni proces, ovaj integral jednak je površini ispod relevantne izotermne pritisak-zapremina (označen je žutom bojom na slici desno za idealni plin). Ponovo važi p =  nRT / V, te sa T kao konstantom (pošto se radi o izotermnom procesu), imamo: 

:W_{A\to B} = - \int_{V_A}^{V_B}pdV = - \int_{V_A}^{V_B}\frac{nRT}{V}dV = - nRT\int_{V_A}^{V_B}\frac{1}{V}dV = - nRT\ln{\frac{V_B}{V_A}}

Po konvenciji, rad je uvijek definisan kao rad koji okolina vrši nad sistemom.

Takoer je bitno uočiti da, za mnoge sisteme, ako se temperatura drži konstantnom, onda je unutrašnja energija sistema, također, konstantna, tako da je  \Delta U = 0. Od  \Delta U = Q + W slijedi da je Q = -W za ovaj isti izotermni proces. Drugim riječima, 

* Ako se plin kompresuje, što znači  \Delta V = (konačna zapremina - početna zapremina)  0.  To jest, tokom izotermne kompresije, plin vrši negativan rad, ili, ekvivalentno, okolina čini pozitivan rad.

* Ako se plin širi, što znači  \Delta V = (konačna zapremina - početna zapremina) > 0, tada je prirodni logaritam u formuli pozitivan, te je zbog toga, W < 0.  to jest, tokom izotermnog širenja, plin vrši pozitivan rad, ili, ekvivalentno, okolina čini negativan rad.

## Također pogledajte 
* Adijabatski proces
* Kružni proces
* Izobarni proces
* Izohorni proces
* Politropski proces

## Reference 
Kategorija:Termodinamički procesi
Kategorija:Atmosferska termodinamika
Esteban Gutiérrez

**Esteban Manuel Gutiérrez** (Monterrey, Nuevo León, 5. august 1991.) je meksički vozač.

## Sažetak karijere
## Karijera u Formuli 1 
### Potpuni spisak rezultata u Formuli 1 
(Legenda)(Utrke u **boldu** označavaju najbolju startnu poziciju) (Utrke u *italicu* označuju najbrži krug utrke)

## Vanjski linkovi
*statistika Esteban Gutiérrez

Kategorija:Rođeni 1991.
Kategorija:Meksički vozači Formule 1
Kategorija:Biografije, Monterrey
Kategorija:Živi ljudi
Pivara Tuzla

mini|Pivara Tuzla
**Pivara Tuzla** d. d. osnovana je 1884. pod nazivom Erste Dampf Bräuerei (Prva parna pivovara) Donja Tuzla, a osnivači su bili Tasig i Köhn, koji su sa sobom donijeli tehniku kuhanja piva prema češkoj recepturi, poznatog kao *pilsner*. Po dolasku Austro-Ugarske na tuzlansko područje prošireni su industrijski kapaciteti i sagrađen je objekat, u kojem pivara djeluje od osnivanja, što je svrstava među tri najstarije pivare u Bosni i Hercegovini.

Nekoliko puta mijenjala je vlasnike, ali su tradicija i receptura proizvodnje piva ostale iste. Voda se doprema s Konjuha vodovodom izgrađenim u istom periodu kad i Pivara.

Kroz historiju su ovdje proizvođene razne vrste piva (crno, žuto, Torg, Zimsko, Rudarski dukat i Tuzlanski pilsner), a danas je jedna od rijetkih pivara izvan Češke koja proizvodi pivo prema tradicionalnoj recepturi iz te zemlje.

Pivara posjeduje i liniju dopunskog programa proizvoda instaliranu krajem 1990-ih, a koja služi za proizvodnju bezalkoholnih pića i mineralne vode u PET-bocama i limenkama. Svi proizvodi Pivare Tuzla proizvode se pod strogim režimom kontrole kvaliteta, primjenom novih tehnologija za prevenciju štetnih utjecaja na životnu sredinu, kao i mjera sigurnosti kvaliteta proizvoda, koji garantira primjenom važećih normi, zakonskih zahtjeva i osnovnih principa HACCP sistema i zahtjeva upravljanja okolinom.
mini|Pivara Tuzla

## Brendovi 
Pivara Tuzla u svom asortimanu ima sljedeće proizvode:
**Tuzlanski pilsner* (prirodno premium pivo po češkoj tehnologiji)
**Erster pivo* (prirodno pivo po njemačkoj tehnologiji)
**Crno Premium pivo* (prirodno crno pivo)
**Radler Premium pivo* (pivo s okusom limuna)
**Tuzlanski kiseljak* (prirodna mineralna voda bogata magnezijem)
**Panonska Ledena* (sokovi: Cola, Orange, Lemon)
**Laganese* (sok od jabuke)
**Fenix* (energetsko piće)

## Reference 
## Vanjski linkovi 
*Zvanični sajt

Kategorija:Kompanije u Bosni i Hercegovini
Kategorija:Pivare u Bosni i  Hercegovini
Kategorija:Tuzla
Afrički kup nacija 1984.

**Afrički kup nacija 1984.** je bilo 14. kontinentalno nogometno takmičenje Afrike. Prvenstvo se odigralo u Obali Slonovače od 4. do 18. marta 1984. godine. Na turniru je učestvovalo osam ekipa. Na kraju prvenstva Kamerun je prvi put u svojoj historiji osvojio šampionsku titulu. Drugo mjesto je osvojila Nigerija a treće Alžir. Taher Abouzaid, reprezentativac Egipta je bio najbolji strijelac prvenstva sa četiri postignuta gola.

## Ekipe učesnice 
Na Kupu nacija je učestvovalo osam ekipa članica CAF-a:

*  (4. učešće na AKN-u)
*  (4. učešće na AKN-u)
*  (6. učešće na AKN-u) (domaćin)
*  (9. učešće na AKN-u)

*  (8. učešće na AKN-u) (aktuelni prvak)
*  (1. učešće na AKN-u)
*  (6. učešće na AKN-u)
*  (2. učešće na AKN-u)

## Igrači 
## Lokacija stadiona 

## Grupna faza 
### Grupa A 
----

----

----

----

----

### Grupa B 
----

----

----

----

----

## Nokaut faza 
### Polufinale 
----

### Utakmica za treće mjesto 
### Finale 
## Rezultat 
## Tabela 
## Lista strijelaca 
Taher Abouzeid je bio najbolji strijelac prvenstva sa četiri postignuta gola. Na nogometnom šampionatu je odigrano 16 utakmica te postignuto 39 golova što je iznosilo 2.44 postignutih golova po utakmici. Ukupno se 30 nogometaša upisalo u listu strijelaca.

;4 gola

*  Taher Abouzeid

;3 gola

*  Théophile Abéga

;2 gola

*  Lakhdar Belloumi

*  Bonaventure Djonkep

*  Clement Temile

;1 gol

*  Tedj Bensaoula
*  Nasser Bouiche
*  Ali Fergani
*  Rabah Madjer
*  Djamel Menad
*  Hocine Yahi
*  Ibrahim Aoudou
*  Ernest Ebongué
*  René Ndjeya

*  Youssouf Fofana
*  Michel Goba
*  Tia Koffi
*  Pascal Miezan
*  Magdi Abdelghani
*  Imad Suleiman
*  Seth Amphadu
*  Samuel Opoku N'ti

*  Clifton Msiya
*  Harry Waya
*  Ali Bala
*  Shipozor Ehilegbu
*  Stephen Keshi
*  Muda Lawal
*  Henry Nwosu
*  Moutairou Rafiou

## Najbolji tim prvenstva 

Djamelmenad.jpg|Djamel Menad

## Reference 
## Vanjski linkovi 
* *Afrički kup nacija 1984, rsssf.com*
* *Afrički kup nacija 1984, angelfire.com*
* *Afrički kup nacija 1984, footballmundial.com*

*
Kategorija:1984. u nogometu
Kategorija:1984. u Obali Slonovače
Kategorija:Sportska takmičenja u Obali Slonovače
Velika nagrada Singapura 2010.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
* Nico Hülkenberg je izdana kazna od pet mjesta mrežu za mjenjač promjenu.

## Utrka (Nedjelja) 
* Adrian Sutil i Nico Hülkenberg je kažnjen s 20 sekundi dodan na njihovu rasu vrijeme za rezanje krivulja prvom krugu.

Singapur
2010
Kategorija:2010. u Singapuru
Spisak norveških kraljeva

Oko 860. godine oformljena je Kraljevina Norveška. U više navrata je bila u personalnoj uniji s Danskom ili Švedskom.

## Kraljevi
## Niz nasljednika norveške krune
[mini|Prestolonasljednik [Haakon, krunski princ od Norveške|Haakon će, ukoliko naslijedi krunu, vladati kao **Haakon VIII**.]]
Norveška od 1990. godine koristi apsolutnu primogenituru. Monarha nasljeđuje najstarije zakonito dijete bez obzira na spol, s tim da će trenutnog kralja naslijedi mlađe dijete jer promjena zakona o nasljeđivanju nije bila retroaktivna. Trenutni niz nasljednika je:

#Haakon, krunski princ od Norveške - mlađe dijete kralja Haralda V
#Princeza Ingrid Alexandra od Norveške - starije dijete prijestolonasljednika
#Princ Sverre Magnus od Norveške - mlađe dijete prijestolonasljednika
#Princeza Märtha Louise od Norveške - starije dijete kralja Haralda V
#Maud Behn - najstarija kćerka princeze Märthe Louise 
#Leah Behn - druga kćerka princeze Märthe Louise 
#Emma Behn - najmlađa kćerka princeze Märthe Louise

## Također pogledajte
*Spisak danskih kraljeva
*Spisak švedskih kraljeva

## Reference
*Spisak norveških monarha

## Vanjski linkovi 
*Zvanična stranica norveške monarhije

Kategorija:Vladari
Kategorija:Norveška
Haakon, krunski princ od Norveške

**Haakon Magnus** (rođen 20. jula 1973) je norveški prijestolonasljednik. Jedini je sin kralja Haralda V i kraljice Sonje.

Rođen je za vrijeme vladavine svog djeda, kralja Olafa V, a ime je dobio po pradjedu, kralju Haakonu VII. Među kumovima su mu bili norveški kralj Olaf V (djed), princeza Astrid od Norveške (tetka), princ Karlo od Švedske (pradaidža), švedski kralj Karlo XVI Gustav, danska kraljica Margareta II i princeza Ana od Ujedinjenog Kraljevstva. Haakon nije samo prvi u nizu nasljednika norveške krune; otprilike je 68. u nizu nasljednika britanske krune kao prapraunuk Eduarda VII.

Iako Norveška od 1990. koristi apsolutnu primogenituru, promjena zakona o nasljeđivanju nije bila retroaktivna kao u Švedskoj. Zbog toga Haakon u nizu nasljednika ipak ima prednost nad starijom sestrom, princezom Märthom Louise. Po djedovoj smrti 1991. godine sedamnaestogodišnji Haakon je postao prijestolonasljednik, a njegov otac kralj.

Dana 25. augusta 2001. godine oženio je Mette-Marit Tjessem Høiby; kum na vjenčanju je bio danski prestolonasljednik Frederik. Krunska princeza je bila samohrana majka, a u medijima se govorilo o njenoj povezanosti s narkoticima. Otac njenog sina bio je osuđen zbog zloupotrebe narkotika. Zbog ovoga je prijestolonasljednikov izbor buduće kraljice bio nepopularan u Norveškoj. Krunski princ i krunska princeza imaju dvoje djece: princezu Ingrid Aleksandru od Norveške (rođena 2004. godine) i princa Sverra Magnusa (rođenog 2005. godine).

Od 25. nobembra 2003. do 12. aprila 2004. godine služio je kao regent kraljevine jer mu se otac liječio od raka. Ponovo je služio kao regent od 29. marta do 7. juna 2005. zbog očeve operacije srca.

## Vanjski linkovi 
* Zvanična biografija

Kategorija:Rođeni 1973.
Kategorija:Živi ljudi
Kategorija:Trenutni prestolonasljednici
Kategorija:Norveški prinčevi
Kategorija:Gliksburgovci
Robert Sean Leonard

**Robert Lawrence Leonard**, poznatiji kao **Robert Sean Leonard**, američki je filmski i pozorišni glumac, najpoznatiji po ulogama dr. Jamesa Wilsona u seriji *Dr. House* i Neila Perryja u filmu *Društvo mrtvih pjesnika*.

## Biografija 
Odrastao je u Ridgewoodu, gdje je i pohađao srednju školu prije nego je studirao na univerzitetima *Fordham* i *Columbia*. Zbog činjenice da postoji još jedan glumac s istim imenom, Leonard je uzeo bratovo ime *Sean* kao svoje srednje ime na članskoj kartici *Udruženja filmskih glumaca*.

Dobio je jako pohvalne kritike za ulogu u filmu *In the Gloaming* (1997), koji je režirao Christopher Reeve. U *Entertainment Weekly* navedeno je da Leonard "radi prvoklasan posao žonglirajući mješavinom Dannyjevog očajavanja, želje da nekom bude potreban i zajedljive šaljivosti".

Leonard je tri puta nominiran za nagradu *Tony* (1993, 2001. i 2003), osvojivši je jedino 2001. u kategoriji najboljeg glumca u predstavi za ulogu A. E. Housmana u *Izumu ljubavi* Toma Stopparda. Godine 1988. također je igrao Romea u drami *Romeo i Julija* u produkciji *Riverside Shakespeare Companyja* 1990. i 1991. godine.

Leonard je igrao dr. Jamesa Wilsona, šefa odjela za onkologiju u *FOX*-ovoj hit-seriji *Dr. House*.

Leonard je dobar prijatelj s kolegom iz serije *Dr. House*, Hughom Lauriejem, kao i s Ethanom Hawkeom, prijateljem iz djetinjstva i kolegom iz filma *Društvo mrtvih pjesnika*. S njim i još trojicom kolega (Jamesom Waterstonom, Steveom Zahnom i Frankom Whaleyem) osnovao je pozorišnu kompaniju *Malaparte*. Oženjen je jahačicom Gabriellom Salick s kojom ima kćerku Eleanor (r. 2009).
## Filmografija 
## Nagrade i nominacije 
## Reference 
## Vanjski linkovi 
* 
* Robert Sean Leonard na *Internet Broadway Database*
* Robert Sean Leonard  na *Yahoo! Movies*

Kategorija:Rođeni 1969.
Kategorija:Američki glumci
Kategorija:Biografije, Westwood (New Jersey)
Kategorija:Živi ljudi
M0n0wall

**m0n0wall** je projekt usmjeren na stvaranje kompletnog, ugrađenog *firewall* softverskog paketa koji, kada se koristi zajedno s ugrađenim računarom, pruža sve bitne osobine komercijalnih firewalla (uključujući i jednostavnost korištenja) za djelić cijene (slobodan softver).
m0n0wall se zasniva na *bare-bones* verziji FreeBSD-a, zajedno s veb-serverom, PHP-om i nekoliko drugih alatki. Konfiguracija cijelog sistema pohranjena je u jednoj XML tekstualnoj datoteci kako bi se sačuvala transparentnost.
m0n0wall je najvjerovatnije prvi UNIX sistem koji ima svoju *boot* konfiguraciju učinjenu s PHP-om, umjesto uobičajenih *shell* skripti, te je cijela konfiguracija sistema pohranjena u XML-formatu.

## Vanjski linkovi 
* Službeni sajt

Kategorija:Operativni sistemi